سوریه قونوسوندا اوچلو ذیروه، جمهورباشقانی رجب طیب اردوغان، روسیا پرزیدنتی ولادیمیر پوتین و ایران پرزیدنتی حسن روحانینین ایشتیراکی ایله آوریلین ۴ده آنکارادا کئچیریله‌جک.
جمهورباشقانلیغی مطبوعات مرکزین‌دن وئریلن معلوماتا گؤره، روسیا-تورکیه یوکسک سویه‌لی ایشبیرلیگی شوراسینین یئددینجی اوتورومو، اردوغان و پوتینین ائش باشقانلیغیندا ایلگیلی باخانلارین دا ایشتیراکی ایله، ۳ آوریل‌ده آنکارادا کئچیریله‌جک.
توپلانتیدا، تورکیه-روسیا ایکی‌لی ایلیشکیلرین بوتون یؤنلری ایله گئنیش شکیل‌ده مذاکیره اولوناجاق. آیراجا بؤلگه‌سل و اولوسلارآراسی مسئله‌لر حاقین‌دا دا فیکیر مبادیله‌سی آپاریلاجاق.
پوتینین سفری چرچیوه‌سین‌ده همین گون آککویو نوکلئر گوج مرکزینین رسمی تمل قویما مراسیمی کئچیریله‌جک.
دیگر طرف‌دن، سوریه قونوسون‌دا اوچلو ذیروه، اردوغان، پوتین و روحانینین ایشتیراکی ایله ۴ آوریل چرشنبه گونو آنکارادا کئچیریله‌جک.
ذیروه چرچیوه‌سین‌ده اردوغان و روحانی آراسین‌دا ایکی‌لی گؤروشون کئچیریلمه‌سی ده نظرده توتولور.
گؤروشلرده ایکی‌لی ایلیشکیلرله یاناشی، بؤلگه‌سل و اولوسلارآراسی مسئله‌لر باره‌ده ده فیکیر مبادیله‌سی آپاریلاجاق.
